section_heading: Izumiranje naselja
paragraph_text: Prema službenoj statistici u Dolovu je 1880. g. živjelo 30 stanovnika. Interesantan je popis iz 1910. g. jer prema tom popisu broj stanovnika bitno iskače iz broja drugih popisa. Naime, prema popisu iz 1910. g. u Dolovu je živjelo 53 žitelja, a to je više nego dvostruko više od popisa iz 1900. g. kada je bilo 22 stanovnika, ali i od kasnijeg popisa, iz 1921. g kada je Dolovo imalo samo 14 stanovnika. Zatim slijedi postepeni pad: 1931. g. 15 žitelja, 1948. g. 9, 1961. g. 6 stanovnika te 1971. g. samo 4 stanovnika. To je ujedno i posljednji popis prilikom kojega je Dolovo još imalo stanovnike jer ''prema popisu iz 1981. g. u Dolovu više nema žitelja''.